น้ำมันโลกพุ่ง4$/หุ้นสหรัฐปิดบวก,ทองขึ้น
น้ำมันปิดพุ่ง 4.01 ดอลลาร์ ตลาดกังวลสถานการณ์ยูเครน ด้านตลาดหุ้นดาวโจนส์บวก 103.61 จุด ขณะที่ทองคำ บวก 10.3 ดอลลาร์
5 เม.ย. 2565

สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพ.ค. พุ่งขึ้น 4.01 ดอลลาร์ หรือ 4% ปิดที่ 103.28 ดอลลาร์/บาร์เรลสัญญาน้ำมันดิบเบรนท์ (BRENT) ส่งมอบเดือนมิ.ย. เพิ่มขึ้น 3.14 ดอลลาร์ หรือ 3% ปิดที่ 107.53 ดอลลาร์/บาร์เรล นักลงทุนมีความกังวลว่า ตลาดน้ำมันโลกอาจเผชิญภาวะตึงตัวมากขึ้น หากสหรัฐและยุโรปใช้มาตรการคว่ำบาตรต่อรัสเซียในระดับที่รุนแรง อันเนื่องมาจากการที่ทหารรัสเซียสังหารหมู่ชาวยูเครนในพื้นที่ใกล้กรุงเคียฟดัชนีเฉลี่ยอุตสาหกรรมดาวโจนส์ปิดที่ 34,921.88 จุด เพิ่มขึ้น 103.61 จุด หรือ +0.30%, ดัชนี เอสแอนด์พี 500 ปิดที่ 4,582.64 จุด เพิ่มขึ้น 36.78 จุด หรือ +0.81% และดัชนี แนสแดค ปิดที่ 14,532.55 จุด เพิ่มขึ้น 271.05 จุด หรือ +1.90%ราคาทองคำโคเม็กซ์งวดส่งมอบเดือนมิ.ย. เพิ่มขึ้น 10.3 ดอลลาร์ หรือ 0.54% ปิดที่ 1,934 ดอลลาร์/ออนซ์